กรมอุตุนิยมวิทยา ขอให้ประชาชนโดยเฉพาะเกษตรกรเฝ้าระวังพายุฤดูร้อนในช่วงสัปดาห์นี้ บางพื้นที่มีพายุฝนฟ้าคะนอง ลมกระโชกแรง ฟ้าผ่า ลูกเห็บตก
ว่าที่ร้อยตรี ธนะสิทธิ์ เอี่ยมอนันชัย รองอธิบดีกรมอุตุนิยมวิทยาฝ่ายปฏิบัติการ เปิดเผยถึงสภาพอากาศของประเทศไทยตลอดสัปดาห์นี้ว่า วันนี้ (26 เม.ย.64) - 30 เม.ย.64 มวลอากาศเย็นระลอกใหม่จากประเทศจีนจะแผ่ปกคลุมบริเวณประเทศไทยตอนบนประกอบกับบริเวณดังกล่าวขณะนี้มีอากาศร้อนถึงร้อนจัด ทำให้ลักษณะอากาศเกิดความแปรปรวนจนมีพายุฝนฟ้าคะนองเกิดขึ้น บางพื้นที่มีฝนฟ้าคะนอง ลมกระโชกแรง ฟ้าผ่าและลูกเห็บตก โดยเฉพาะภาคตะวันออกเฉียงเหนือ มีฝนฟ้าคะนองลมกระโชกแรง ร้อยละ 40 ของพื้นที่ ขณะที่ภาคเหนือ ภาคกลางและภาคตะวันออก มีฝนฟ้าคะนองร้อยละ 30 ของพื้นที่  ส่วนภาคใต้ มีฝนฟ้าคะนองและฝนตกหนักบางแห่ง ร้อยละ 40-60 ของพื้นที่ ขอให้ประชาชนเฝ้าระวังอันตรายจากพายุฤดูร้อนโดยเฉพาะเกษตรกรควรเตรียมการป้องกันและระวังความเสียหายที่อาจจะเกิดขึ้นกับผลผลิตด้านการเกษตรอย่างไรก็ตาม หลังจากเกิดพายุฤดูร้อนจนถึงวันที่ 30 เม.ย.64 แล้ว ในวันที่ 1-2 พ.ค.นี้ ความรุนแรงของพายุฤดูร้อนจะลดลง  ประชาชนสามารถควรติดตามสภาพอากาศจากกรมอุตุนิยมวิทยาอย่างใกล้ชิดที่เว็บไซต์ www.tmd.go.th